[宋]
樽前休话人生事。人生只合樽前醉。金盏大如船。江城风雪天。绮窗灯自语。一夜芭蕉雨。玉漏为谁长。枕衾残酒香。
[宋]
人生南北如歧路。世事悠悠等风絮。造化小儿无定据。翻来覆去,倒横直竖,眼见都如许。伊周功业何须慕。不学渊明便归去。坎止流行随所寓。玉堂金马,竹篱茅舍,总是无心处。
人生不满百,譬如朝露晞。
白日入虞渊,胡不秉烛嬉。
[元]
人生七十,罕希寿数。我今四旬有五。一个形骸便是七分入土。其馀晚霞残照,遇风仙、才方省悟。好险咱,争些儿失脚,鬼使拖去。本合阴司受苦,却如今,物外修行得做。自在逍遥,掌握幽微妙趣。枯树再生花卉,占长生、性命坚固。将来去,向蓬瀛,添个仙侣。
[宋]
人生行乐,算一春欢赏,都来几日。绿暗红稀春已去,赢得星星头白。醉里狂歌,花前起舞,拚罚金杯百。淋漓宫锦,忍辜妖艳姿色。须信殿得韶光,只愁花谢,又作经年别。嫩紫娇红还解语,应为主人留客。月落乌啼,酒阑烛暗,离绪伤吴越。竹西歌吹,不堪老去重忆。
[宋]
人生功名,在醉梦中,早须掉头。自南宫一券,尘泥偶脱,前程双毂,日月如流。蕙帐真盟,菜羹余味,江上归舟谁得留。谁知道,有邵平瓜圃,何日封侯。
天天又不人由。奈危世山林也有忧。况青冈不助,晋家风鹤,黑云直卷,吴分星牛。分寸残生,万千魔障,他事如今都罢休。关心处,是离离禾黍,故国宗周。